எருக்கன் செடியின் கிளை, இலை ஆகிய எந்த பாகத்தை ஒடித்தாலும் பாலையொத்த வெண்மையான திரவம் சுரக்கும்...அநேக மருத்துவக் குணங்கள் கொண்ட இந்த எருக்கம்பால் வாதக்கட்டிகளைக் கரைக்கும்...வாத நோய், சந்நிபாதம், ஐந்துவகையான வலிகள், பற்களைப்பற்றிய நோய்கள் இவைகளைப்போக்கும்... ஒரு தேக்கரண்டி நல்லெண்ணெயில் ஏழுத் துளி எருக்கம்பாலை விட்டு நன்றாகக் குலுக்கி மூக்கிற்குள் இரண்டு மூன்று துளிவிட பெரிய அளவில் தும்மல் உண்டாகும்...இந்தப் பிரயோகம் தலையிலுள்ள நீரையெல்லாம் வெளியேற்றும்...காக்கை வலிக்குச் சிகிச்சை செய்யும்போது முதலில் இந்த முறையைச் செயல்படுத்தினால் மூளையைச் சேர்ந்த சீதளத்தை அகற்றும்...தும்மலை நிறுத்த முகத்தில் குளிர்ந்த நீரை அடித்துக் குளிர்ந்த நீராலேயே மூக்குத்துவாரங்களைச் சுத்தப்படுத்தவேண்டும்... எருக்கம்பாலைக் கீல்பிடிப்பு, வீக்கம் இவைகளுக்கு மேல் தடவி, செடியின் அடியிலிருக்கும் மண்ணை மேல் தூவிக் காயவிட குணமாகும்... நஞ்சுள்ள உயிரினங்கள் கடித்தக் கடிவாயில் எருக்கம்பாலைத் தடவிப் புண்ணாக்க விடம் முறிந்துபோகும்...இந்தப் பாலுடன் இதர சரக்குகளைக்கூட்டி வாத நோய்களுக்கும், தந்த நோய்களுக்கும் எருக்கம்பால் தைலம்,வச்சிரத்தந்த மெழுகு ஆகிய மருந்துகளைத் தயாரிப்பர்...   கருநெல்லி மரத்தினால் பதினைந்து வகையான சந்நிபாதங்களும், மயக்கமும், மனோவியாதியும் நீங்கும்...காயசித்தி உண்டாகும்...தற்காலத்தில் இந்தமரங்களைக் கண்டுப்பிடிப்பது மிகமிகக் கடினம்...இதன் கனியையாவது அல்லது வேர்ப்பட்டைச் சூரணத்தையாவது சில நாள் உட்கொள்ள நரை, திரை மாறி உடல் வலுப்பெறும்...உடலிலுள்ள பற்பல நோய்களைப் போக்கி இளமைப் பருவத்தை உண்டாக்கும்...கருநெல்லி மரத்தின் இலைகள், காய்கள் முதலியன உள்ளும், புறமும் கருப்பாக இருந்தால் மட்டுமே சரியானக் கருநெல்லியாகும்...இந்த இனத்தில் போலி மரங்களும் உண்டு...போலி மரங்களின் இலைகளும் காய்களும் சிறிது கருப்புச் சாயலைத்தான் கொண்டிருக்கும்...கடையெழு வள்ளல்களில் ஒருவரான அதியமான் அவ்வையாருக்குக் கொடுத்தது இந்தயின நெல்லிக்கனியாக இருக்குமோ??? எல்லா விடயங்களும் இம்மட்டும்தான்   நடக்கவேண்டும்/இருக்கவேண்டும் என வரைமுறைப்படுத்துவது/நினைப்பது  கட்டு போடுவது ஆகும்...அதே விடயங்கள் அந்தக் கட்டுக்குள் அடங்காமல் மீறி நடந்துவிடும் தன்மையைச் சொல்லும்போது கட்டுக்கடங்காத என்று விவரிப்பர்.